BH ดีดกลับ 2% รับ “เครดิตสวิส” ชิงเพิ่มน้ำหนัก-อัพเป้าใหม่ 236 บ.
BH เด้งกลับ 2% ขานรับ “เครดิตสวิส” ชิงเพิ่มน้ำหนัก-อัพเป้าใหม่ 236 บ. พร้อมประเมินกำไรปี 65 แตะ 4.29 พันล้านบาท
BH เด้ง 2% ขานรับ “เครดิตสวิส” ชิงเพิ่มน้ำหนัก-อัพเป้าใหม่ 236 บ. พร้อมประเมินกำไรปี 65 แตะ 4.29 พันล้านบาท
19 ส.ค. 2565

ผู้สื่อข่าวรายงานว่า วันนี้ (19 ส.ค. 65) ราคาหุ้น บริษัท โรงพยาบาลบำรุงราษฎร์ จำกัด (มหาชน) หรือ BH ณ เวลา 11:02 น. อยู่ที่ระดับ 190 บาท บวก 3.50 บาท หรือ 1.88% สูงสุดที่ระดับ 191 บาท ต่ำสุดที่ระดับ 186.50 บาท ด้วยมูลค่าการซื้อขาย 1,350.05 ล้านบาท

บริษัทหลักทรัพย์ เครดิต สวิส มีการประเมินหุ้น BH โดยปรับเพิ่ม EPS ปี 65-66 ขึ้น 23-29% หลังประกาศงบไตรมาส 2/65 ที่น่าพอใจเติบโตอย่างแข็งแกร่ง และได้มีการปรับเพิ่มราคาเป้าหมายเป็น 236 บาท จากเดิม 165 บาท พร้อมอัพเรตติ้งขึ้นจาก underperform เป็น outperform
ขณะเดียวกัน BH ยังคงได้ประโยชน์จากรายได้นักท่องเที่ยวต่างชาติเพิ่มขึ้นสูงกว่าช่วงก่อนเกิดโควิด-19 หลังจากได้ยกเลิกมาตรการโควิด และยังมีโมเมนตัมเชิงบวกที่จะได้ผู้ป่วยจาก medical tourism เพิ่มขึ้นอีกในช่วง 1-2 ไตรมาสข้างหน้า
สำหรับรายได้จากผู้ป่วยใหม่เพิ่มขึ้นจาก 39% ในครึ่งแรกปี 64 เป็น 47% ของครึ่งแรกปี 65 สะท้อนให้เห็นว่า BH เป็นหนึ่งในโรงพยาบาลอันดับต้นๆที่เป็นตัวเลือกสำหรับ medical tourists
ขณะที่เครดิต สวิส เชื่อว่าอำนาจในการกำหนดราคาของสินค้าของบริษัทผู้ผลิตจะช่วยเสริมรายได้อย่างมาก และลดแรงกดดันด้านการแข่งขันจาก Med Park ในช่วง 1 ปี 5 เดือน ถึง 2 ปี โดยคาด BH กำไรปี 65 อยู่ที่ 4.29 พันล้านบาท ปี 66 อยู่ที่ 4.87 พันล้านบาท และปี 67 อยู่ที่ 5.15 พันล้านบาท และปรับราคาเป้าหมายขึ้นเป็น 236 บาท โดยอิง P/E อยู่ที่ 38 เท่า ในไตรมาส 3/66 เทียบกับค่าเฉลี่ย 34 เท่า อ้างอิงจาก ชการเติบโตรอบใหม่ ของอุตสาหกรรมผลักดันโดยการเติบโตของ medical tourism